stanford-oval/wikipedia huggingface dataset:
วิทยาลัยนานาชาติปรีดี พนมยงค์ มหาวิทยาลัยธรรมศาสตร์
งานกิจการนักศึกษา (Student Affairs) > กลุ่มกิจกรรมนักศึกษาภายในคณะ

กลุ่มกิจกรรมหลักของนักศึกษาในแต่ละปีการศึกษาประกอบด้วยกิจกรรมดังต่อไปนี้ เป็นต้น
กลุ่มกิจกรรมคฑากร แห่งวิทยาลัยนานาชาติปรีดี พนมยงค์ มหาวิทยาลัยธรรมศาสตร์
กลุ่มกิจกรรมผู้นำเชียร์ แห่งวิทยาลัยนานาชาติปรีดี พนมยงค์ มหาวิทยาลัยธรรมศาสตร์
หลักสูตร > ปริญญาตรี

ศิลปศาสตรบัณฑิต สาขาวิชาไทยศึกษา (หลักสูตรนานาชาติ) Bachelor of Arts in Thai Studies (International Program) เป็นหลักสูตร 4 ปีการศึกษา โดยศึกษา ณ ศูนย์ท่าพระจันทร์ ตลอดจนจบการศึกษา นอกจากนั้นหลักสูตรไทยศึกษามีโครงการสองปริญญาที่นักศึกษาสามารถเข้าร่วม โดยร่วมกับ School of Oriental and African Studies ณ University of London สหราชอาณาจักร (2 ปี ศึกษา ณ กรุงเทพมหานคร ประเทศไทย และอีก 2 ปี ศึกษา ณ กรุงลอนดอน ประเทศอังกฤษ)
ศิลปศาสตรบัณฑิต สาขาวิชาจีนศึกษา (หลักสูตรนานาชาติ) Bachelor of Arts in Chinese Studies (International Program) เป็นหลักสูตร 4 ปีการศึกษา โดยนักศึกษาต้องไปศึกษา ณ มหาวิทยาลัยคู่สัญญา ณ สาธารณรัฐประชาชนจีน อย่างน้อย 1 ภาคการศึกษา แต่ไม่เกิน 1 ปีการศึกษา (มหาวิทยาลัยคู่สัญญา อาทิ Peking University และ Fudan University)
ศิลปศาสตรบัณฑิต สาขาวิชาอินเดียศึกษา (หลักสูตรนานาชาติ) Bachelor of Arts in Indian Studies (International Program) เป็นหลักสูตร 4 ปีการศึกษา โดยนักศึกษาต้องไปศึกษา ณ มหาวิทยาลัยคู่สัญญา ณ สาธารณรัฐอินเดีย อย่างน้อย 1 ภาคการศึกษา แต่ไม่เกิน 1 ปีการศึกษา
วัฎจักรฮามิลตัน

A Hamiltonian cycle in a dodecahedron. Like all platonic solids, the dodecahedron is Hamiltonian.
The Herschel graph is the smallest possible polyhedral graph that does not have a Hamiltonian cycle.
ในการศึกษาทางด้านคณิตศาสตร์ของทฤษฎีกราฟ วัฏจักรฮามิลตันเป็นวิถีในกราฟมีทิศทางหรือกราฟไม่มีทิศทางที่ผ่านจุดยอดทุกจุดเพียงหนึ่งครั้ง วัฏจักรฮามิลตันเป็นวิถีฮามิลตันที่เป็นวัฏจักรนั่นเอง การพิจารณาว่ากราฟใดกราฟหนึ่งมีวัฎจักรฮามิลตันหรือไม่นั้นเป็นการแก้ไขปัญหาวิถีฮามิลตันซึ่งเป็นปัญหาเอ็นพีบริบูรณ์
วิถีฮามิลตันและวัฏจักรฮามิลตันได้รับการตั้งชื่อตามวิเลียม โรแวน ฮามิลตันผู้คิดค้นเกมไอโคเซียนซึ่งมีชื่อเรียกอีกชื่อหนึ่งว่าปริศนาของฮามิลตัน ทั้งนี้เป็นปริศนาที่เกี่ยวข้องกับการหาวัฏจักรฮามิลตันในทุกๆด้านของรูปทรงสิบสองหน้า ฮามิลตันแก้ไขปัญหานี้โดยใช้แคลคูลัสไอโคเซียนซึ่งเป็นโครงสร้างทางพีชคิตที่มีพื้นฐานมาจากรากของหนึ่ง ผลเฉลยของปัญหานี้ไม่สามารถนำมาใช้กับกรณีทั่วไปอื่นๆได้ ทั้งนี้ ถึงแม้ว่าชื่อกล่าวนี้มีชื่อของฮามิลตันเขามาเกี่ยวข้องแต่วัฏจักรฮามิลตันนี้ได้รับการศึกษามาก่อนหน้านี้จากโทมัส เคิร์กแมน
บทนิยาม

วิถีฮามิลตันเป็นวิถีที่ผ่านจุดยอดแต่ละจุดเพียงหนึ่งครั้ง กราฟที่เชื่อมโยงแบบฮามิลตันคือกราฟที่มีวิถีฮามิลตันระหว่างจุดยอดสองจุดสำหรับจุดยอดทุกๆจุดในกราฟ
วัฏจักรฮามิลตันเป็นวัฏจักรที่ผ่านจุดยอดแต่ละจุดเพียงหนึ่งครั้ง (ยกเว้นจุดเริ่มต้และจุดสิ้นสุดซึ่งเป็นจุดเดียวกันและมีวัฏจักรผ่านสองคร้ง) กราฟที่มีวัฏจักรฮามิลตันเรียกว่ากราฟฮามิลตัน
แหล่งข้อมูลอื่น

เอริก ดับเบิลยู. ไวส์สไตน์, "Hamiltonian Cycle" จากแมทเวิลด์.
Euler tour and Hamilton cycles เก็บถาวร 2012-03-09 ที่ เวย์แบ็กแมชชีน
วอลเลย์บอลหญิงไทยเดนมาร์คซูเปอร์ลีก 2019

| --- | --- |

รายละเอียด
ประเทศเจ้าภาพ: เอ็มซีซีฮอลล์ เดอะมอลล์บางกะปิ กรุงเทพมหานคร
วันที่: 19 – 23 มีนาคม พ.ศ. 2562
ทีม: 6
สถานที่: 1 (ใน 1 เมืองเจ้าภาพ)
ชนะเลิศ: เจนเนอราลี่ สุพรีม ชลบุรี อีเทค  (สมัยที่ 3rd)
รางวัล
ผู้เล่นทรงคุณค่า:  อาพริเลีย มังกานัง (เจนเนอราลี่ สุพรีม ชลบุรี อีเทค)
← ก่อนหน้าถัดไป →
วอลเลย์บอลไทยเดนมาร์คซูเปอร์ลีก 2019 เป็นการแข่งขันวอลเลย์บอลประเภททีมหญิง จำนวน 6 ทีม โดยการแข่งขันครั้งนี้จัดขึ้นเป็นครั้งที่ 7 ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทย
ทีมที่เข้าร่วมแข่งขัน > ข้อมูลสโมสรและผู้สนับสนุน

| 0 | 1 | 2 | 3 | 4 | 5 |
| --- | --- | --- | --- | --- | --- |
| สโมสร | จังหวัด | หัวหน้าผู้ฝึกสอน | หัวหน้าทีม | สี | ผู้ผลิตชุด |
| เจนเนอราลี่ สุพรีม ชลบุรี อีเทค | ชลบุรี |  ณัฐพนธ์ ศรีสมุทรนาค |  วิลาวัณย์ อภิญญาพงศ์ |     | มิซุโนะ |
| นครราชสีมา เดอะมอลล์ วีซี | นครราชสีมา |  วรรณา บัวแก้ว |  อรอุมา สิทธิรักษ์ |     | แกรนด์สปอร์ต |
| ไทย-เดนมาร์ค ขอนแก่นสตาร์ วีซี | ขอนแก่น |  อภิรัฐ งามมีฤทธิ์ |  พรทิพย์ แสนตรง |     | แกรนด์สปอร์ต |
| ทรีบรอดแบนด์ นครนนท์ | นนทบุรี |  ธนกฤต อินเลี้ยง |  นฤมล ขานอัน |     | แกรนด์สปอร์ต |
| ควินท์ แอร์ฟอร์ซ วีซี | กรุงเทพมหานคร |  เผด็จศึก วรรณโชติ |  สุทัตตา เชื้อวู้หลิม |     | แกรนด์สปอร์ต |
| โอพาร์ท 369 วีซี | นนทบุรี |  พลวัฒน์ ตู้มณี |  อริษา พรมนก |     | กีล่า |
ทีมที่เข้าร่วมแข่งขัน > ผู้เล่นต่างชาติ

| 0 | 1 | 2 |
| --- | --- | --- |
| ทีม | ประเทศ | ผู้เล่น |
| เจนเนอราลี่ สุพรีม ชลบุรี อีเทค |  จีน | หวัง นา |
| เจนเนอราลี่ สุพรีม ชลบุรี อีเทค |  จีน | จาง เสี่ยวหยา |
| เจนเนอราลี่ สุพรีม ชลบุรี อีเทค |  อินโดนีเซีย | อาพริเลีย มังกานัง |
| นครราชสีมา เดอะมอลล์ วีซี |  ญี่ปุ่น | ไม โอะคุมุระ |
| นครราชสีมา เดอะมอลล์ วีซี |  ตุรกี | เยลิซ บาซา |
| ไทย-เดนมาร์ค ขอนแก่นสตาร์ วีซี |  บราซิล | พอลลา อีลิซานดรา ไคลน์ |
| ควินท์ แอร์ฟอร์ซ วีซี |  เวียดนาม | เจิ่น ธิ บิ๊ก ถวี |
| ทรีบรอดแบนด์ นครนนท์ |  ฮ่องกง | หยง เซา-เหมย |
การแบ่งกลุ่ม

การจับฉลากแบ่งกลุ่มทีมชนะเลิศไทยแลนด์ลีกและทีมรองชนะเลิศไทยแลนด์ลีกจะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 17 มีนาคม พ.ศ. 2562 ณ เอ็มซีซีฮอลล์ เดอะมอลล์บางกะปิ กรุงเทพมหานคร
| กลุ่มเอ | กลุ่มบี |
| --- | --- |
นครราชสีมา เดอะมอลล์ วีซี: เจนเนอราลี่ สุพรีม ชลบุรี อีเทค
ทรีบรอดแบนด์ นครนนท์: ไทย-เดนมาร์ค ขอนแก่นสตาร์ วีซี
ควินท์ แอร์ฟอร์ซ วีซี: โอพาร์ท 369 วีซี
รอบแรก

| --- | --- |
: ผ่านเข้ารอบรองชนะเลิศ
รอบแรก > กลุ่มเอ

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | นครราชสีมา เดอะมอลล์ วีซี | 2 | 0 | 6 | 6 | 0 | MAX | 156 | 116 | 1.345  |
| 2 | ทรีบรอดแบนด์ นครนนท์ | 1 | 1 | 3 | 3 | 3 | 1.000 | 130 | 133 | 0.977  |
| 3 | ควินท์ แอร์ฟอร์ซ วีซี | 0 | 2 | 0 | 0 | 6 | 0.000 | 120 | 157 | 0.764 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 19 มี.ค. | 16:00 | นครราชสีมา เดอะมอลล์ วีซี  | 3–0 |  ทรีบรอดแบนด์ นครนนท์  | 25–17 | 25–16 | 25–21 |   |   | 75–54 | รายงาน |
| 20 มี.ค. | 16:00 | นครราชสีมา เดอะมอลล์ วีซี  | 3–0 |  ควินท์ แอร์ฟอร์ซ วีซี  | 25–19 | 25–14 | 31–29 |   |   | 81–62 | รายงาน |
| 21 มี.ค. | 16:00 | ทรีบรอดแบนด์ นครนนท์  | 3–0 |  ควินท์ แอร์ฟอร์ซ วีซี  | 26–24 | 25–14 | 25–20 |   |   | 76–58 | รายงาน |
รอบแรก > กลุ่มบี

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | เจนเนอราลี่ สุพรีม ชลบุรี อีเทค | 2 | 0 | 6 | 6 | 1 | 6.000 | 173 | 135 | 1.281  |
| 2 | ไทย-เดนมาร์ค ขอนแก่นสตาร์ วีซี | 1 | 1 | 3 | 4 | 4 | 1.000 | 179 | 180 | 0.994  |
| 3 | โอพาร์ท 369 วีซี | 0 | 2 | 0 | 1 | 6 | 0.167 | 134 | 171 | 0.784 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 19 มี.ค. | 18:30 | เจนเนอราลี่ สุพรีม ชลบุรี อีเทค  | 3–1 |  ไทย-เดนมาร์ค ขอนแก่นสตาร์ วีซี  | 25–21 | 23–25 | 25–14 | 25–23 |   | 98–83 | รายงาน |
| 20 มี.ค. | 18:30 | เจนเนอราลี่ สุพรีม ชลบุรี อีเทค  | 3–0 |  โอพาร์ท 369 วีซี  | 25–15 | 25–15 | 25–22 |   |   | 75–52 | รายงาน |
| 21 มี.ค. | 18:30 | ไทย-เดนมาร์ค ขอนแก่นสตาร์ วีซี  | 3–1 |  โอพาร์ท 369 วีซี  | 21–25 | 25–19 | 25–17 | 25–21 |   | 96–82 | รายงาน |
รอบสุดท้าย

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |  |

|  | 22 มีนาคม | 22 มีนาคม |  |  |  |  |  |
|  |  นครราชสีมา เดอะมอลล์ วีซี | 3 |   |  |  |  |  |
|  |  ไทย-เดนมาร์ค ขอนแก่นสตาร์ วีซี | 0 |   |  |  |  |  |
|  |   |  |   |  |  |  |  |
|  |  |  |  |  | 23 มีนาคม | 23 มีนาคม |  |
|  |   |   |   |   |  นครราชสีมา เดอะมอลล์ วีซี | 1 |  |
|  |   |   |   |   |  เจนเนอราลี่ สุพรีม ชลบุรี อีเทค | 3 |  |

|  |  |  |   |  |  |  |  |

|  | 22 มีนาคม | 22 มีนาคม |   |  |  |  |  |
|  |  เจนเนอราลี่ สุพรีม ชลบุรี อีเทค | 3 |   |  |  |  |  |
|  |  ทรีบรอดแบนด์ นครนนท์ | 0 |   |  |  |  |  |
รอบสุดท้าย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 22 มี.ค. | 16:15 | นครราชสีมา เดอะมอลล์ วีซี  | 3–0 |  ไทย-เดนมาร์ค ขอนแก่นสตาร์ วีซี  | 25–18 | 25–16 | 25–19 |   |   | 75–53 | รายงาน |
| 22 มี.ค. | 18:45 | เจนเนอราลี่ สุพรีม ชลบุรี อีเทค  | 3–0 |  ทรีบรอดแบนด์ นครนนท์  | 25–20 | 25–23 | 25–17 |   |   | 75–60 | รายงาน |
รอบสุดท้าย > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 มี.ค. | 15:30 | นครราชสีมา เดอะมอลล์ วีซี  | 1–3 |   เจนเนอราลี่ สุพรีม ชลบุรี อีเทค  | 21–25 | 22–25 | 25–22 | 22–25 |   | 90–97 |   |
ดูเพิ่ม

วอลเลย์บอลชายไทยเดนมาร์คซูเปอร์ลีก 2019
แหล่งข้อมูล

สมาคมกีฬาวอลเลย์บอลแห่งประเทศไทย – เว็บไซต์อย่างเป็นทางการ
| ด ค กวอลเลย์บอลไทยเดนมาร์คซูเปอร์ลีก |
| --- | --- | --- |
| ชาย |  2013  2014  2015  2016  2017  2018  2019  |  |
| หญิง |  2013  2014  2015  2016  2017  2018  2019  |  |
วัดโพธิ์เฉลิมรักษ์

| วัดโพธิ์เฉลิมรักษ์ |
| --- | --- |

ที่ตั้ง: ตำบลดอนเกาะกา อำเภอบางน้ำเปรี้ยว จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระอธิการดำรง ภทฺทกาโม
 สถานีย่อยพระพุทธศาสนา
วัดโพธิ์เฉลิมรักษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนเกาะกา อำเภอบางน้ำเปรี้ยว จังหวัดฉะเชิงเทรา  มีเนื้อที่ 15 ไร่ 3 งาน ปัจจุบันมี พระอธิการดำรง ภทฺทกาโม เป็นเจ้าอาวาส
วัดโพธิ์เฉลิมรักษ์ตั้งวัดเมื่อ พ.ศ. 2447 ได้รับพระราชทานวิสุงคามสีมาเมื่อวันที่ 31 สิงหาคม พ.ศ. 2468 ด้านการศึกษาทางวัดได้เปิดเป็นโรงเรียนพระปริยัติธรรม แผนกธรรม เมื่อ พ.ศ. 2553 มีการส่งเสริมการจัดกิจกรรมในวันสำคัญทางศาสนาทุกเทศกาล มีการจัดปฏิบัติธรรมสำหรับประชาชนทั่วไป และเยาวชน การเผยแผ่พระพุทธศาสนา ภายในที่ดินของวัดมีโรงเรียนวัดโพธิ์เฉลิมรักษ์ และโรงพยาบาลส่งเสริมสุขภาพตำบลดอนเกาะกาซึ่งเปิดให้บริการเมื่อ พ.ศ. 2516
วัดมีเกจิอาจารย์คือหลวงพ่อแจ๋ ติสสโร วัตถุมงคลของท่านได้รับความนิยมอย่างกว้างขวาง โดยเฉพาะรูปเคารพนางกวักและเหรียญนางกวัก
สงครามอิรัก (แก้ความกำกวม)

สงครามอิรัก เริ่มขึ้นในปี 2003 และจบลงในปี 2011 ประกอบด้วย 2 ช่วง:
การบุกครองอิรักที่นำโดยสหรัฐอเมริกาและสหราชอาณาจักร
ช่วง 8 ปี ของการยึดครองอิรักและต่อสู้กับกลุ่มผู้ก่อความไม่สงบ
ความขัดแย้งนี้ตามมาด้วยการก่อความไม่สงบซึ่งยกระดับขึ้นเป็นสงครามกลางเมืองในปี 2014:
ความไม่สงบในอิรัก (2011–13) ความรุนแรงระหว่างฝ่ายที่เกิดขึ้นทันทีหลังจากสงครามอิรักช่วงปี 2003 ถึง 2011
สงครามกลางเมืองอิรัก (2014–2017) ความขัดแย้งที่ยกระดับขึ้นเป็นสงครามในเดือนมกราคม 2014
การแทรกแซงอิรักนำโดยสหรัฐอเมริกา (2014–ปัจจุบัน) เริ่มขึ้นในเดือนมิถุนายน 2014 เพื่อกำจัดอิทธิพลของกลุ่ม ISIL ในอิรัก
ความไม่สงบในอิรัก (2017–ปัจจุบัน) ความไม่สงบที่กำลังดำเนินอยู่หลังจากกลุ่ม ISIL เสียพื้นที่ครอบครองในอิรัก
นอกจากนี้ สงครามอิรัก อาจหมายถึง:
สงครามอิรัก-อิหร่าน (กันยายน 1980 - สิงหาคม 1988) เริ่มต้นด้วยการที่อิรักบุกอิหร่านและจบลงเกือบ 8 ปีต่อมา โดยไม่สามารถเอาชนะกันได้
สงครามอ่าว (1990–1991)
วัฏจักรกำมะถัน

วัฏจักรกำมะถัน เป็นการหมุนเวียนของกำมะถันในโลก กำมะถันพบได้ในสภาพแวดล้อมหลายแห่ง พื้นผิวโลกเป็นแหล่งใหญ่ของกำมะถัน คิดเป็น 95% รองลงมาคือ ในแหล่งน้ำมีประมาณ 5%
การหมุนเวียนของกำมะถัน

การหมุนเวียนของกำมะถันในแต่ละส่วนของระบบนิเวศสรุปได้ดังนี้
ชั้นของหินเปลือกโลกเป็นแหล่งสำคัญของกำมะถัน การออกจากระบบพื้นผิวโลกเกิดจากการระเบิดของภูเขาไฟ การเปลี่ยนแปลงของสภาพอากาศ และการชะลงสู่ชั้นของน้ำใต้ดิน นอกจากนั้น กิจกรรมของมนุษย์ยังมีส่วนต่อการเคลื่อนย้ายของกำมะถัน ทั้งโดยการเผาไหม้เชื้อเพลิง การถลุงแร่และการผลิตปุ๋ย
ชั้นของดิน ที่มาของกำมะถันในดินมาจากการชะล้าง ผุพัง และจากบรรยากาศ รวมทั้งการใส่ปุ๋ย กำมะถันในดินจะถูกเปลี่ยนรูปไปทั้งโดยปฏิกิริยาเคมีและสิ่งมีชีวิต ในดินชั้นบน กำมะถันจะอยู่ในสารอินทรีย์ ส่วนดินชั้นล่างจะอยู่ในรูปสารอนินทรีย์ ในดินที่มีการระบายอากาศดี กำมะถันจะอยู่ในรูปของซัลเฟต แต่ในดินที่มีการระบายอากาศไม่ดีเช่นมีน้ำท่วมขัง กำมะถันจะอยู่ในรูปซัลไฟด์ แต่เมื่อเติมแก๊สออกซิเจนลงไป ซัลไฟด์จะเปลี่ยนเป็นซัลเฟต ซัลเฟตละลายน้ำได้ดีจึงถูกชะออกจากดินได้ง่าย การย่อยสลายสารอินทรีย์ที่มีกำมะถันเป็นองค์ประกอบ จะได้กำมะถันในรูปของก๊าซ ส่วนหนึ่งจะระเหยไปสู่บรรยากาศ ส่วนหนึ่งจะกลับไปอยู่ในรูปของซัลเฟตอีก ทั้งในปฏิกิริยาเคมีและสิ่งมีชีวิต
สิ่งมีชีวิต เมื่อกำมะถันเข้าสู่สิ่งมีชีวิตจะถูกนำไปสร้างเป็นโปรตีน วิตามิน หรือสารประกอบอื่นๆ และจะถูกเปลี่ยนกลับเป็นซัลเฟตหรือสารประกอบอื่นๆของกำมะถันได้เมื่อสิ่งมีชีวิตตาย
บรรยากาศ สารประกอบของกำมะถันในบรรยากาศได้แก่ ก๊าซซัลเฟอร์ไดออกไซด์ (SO2) ก๊าซไฮโดรเจนซัลไฟด์  (H2S)สารประกอบอินทรีย์ของกำมะถันที่ระเหยได้ และซัลเฟตในบรรยากาศ แหล่งที่มาได้แก่ ก๊าซจากการระเบิดของภูเขาไฟ ฝุ่นละอองที่มากับลม ก๊าซจากสิ่งมีชีวิต และกิจกรรมของมนุษย์ การคงอยู่ของก๊าซเหล่านี้ในบรรยากาศสั้นมากและขึ้นกับความคงตัวทางโมเลกุลด้วย การออกซิไดส์ของก๊าซเหล่านี้ขึ้นกับอุณหภูมิ ความชื้น และแสงอาทิตย์
ก๊าซซัลเฟอร์ไดออกไซด์ส่วนใหญ่มาจากการกระทำของมนุษย์ ในขณะที่จุลินทรีย์จะผลิต COS, CS2, และ (CH3)2S ผลิตภัณฑ์สุดท้ายจากการออกซิไดส์ก๊าซไฮโดรเจนซัลไฟด์และก๊าซที่มีกำมะถันอื่น ๆ คือ ก๊าซซัลเฟอร์ไดออกไซด์และซัลเฟต แต่โดยทั่วไปซัลเฟตจะเข้าสู่บรรยากาศโดยยละอองน้ำจากทะเลและฝุ่นละอองที่มากับลม การออกจากบรรยากาศเกิดขึ้นโดยการรวมตัวกับน้ำ เกิดเป็นฝนกรดและลงสู่พื้นดิน หรือรวมตัวกับธาตุอื่นๆแล้งตกมายังพื้นโลก
แหล่งน้ำ ในมหาสมุทร กำมะถันจะอยู่ในรูปซัลเฟตที่ละลายน้ำ ซึ่งมาจากแม่น้ำและฝน ในดินตะกอนจะมีสารประกอบกำมะถันในสภาพรีดิวซ์ปะปนอยู่ กำมะถันจะออกจากแหล่งน้ำโดยถูกซัดปนไปกับละอองน้ำ หรือโดยการระเหยในรูปก๊าซที่เกิดจากการกระทำของจุลินทรีย์
การเปลี่ยนรูปของกำมะถัน

sulfur oxidation เกิดขึ้นโดยกิจกรรมของแบคทีเรียกลุ่มที่ออกซิไดส์กำมะถัน เช่น Thiobacillus , Metallogenium
Thiobacillus เป็นแบคทีเรียแกรมลบ ไม่สร้างสปอร์ รูปร่างเป็นแท่ง ส่วนใหญ่เคลื่อนที่ได้ด้วยแฟลกเจลลา จะออกซิไดส์กำมะถันจาก SH- จนเป็นซัลเฟต
Sulfolobus acidocaldarious เป็นแบบคทีเรียทนอุณหภูมิสูงและทนกรด สามารถออกซิไดส์ กำมะถัน ก๊าซไฮโดรเจนซัลไฟด์ และ Fe2+ได้ พบในน้ำพุร้อนที่เป็นกรดทั่วโลก
Beggiatoa เป็นแบคทีเรียที่มีฟิลาเมนต์และมีก้อนกำมะถันภายในเซลล์ พบในบริเวณรากพืชที่เจิญในน้ำท่วมขัง เช่นนาข้าว แบคที่เรียกลุ่มนี้จะเปลี่ยนก๊าซไฮโดรเจนซัลไฟด์ ที่เป็นพิษต่อพืชไปเป็นธาตุกำมะถัน
แบคทีเรียที่สังเคราะห์ด้วยแสงโดยใช้ก๊าซไฮโดรเจนซัลไฟด์ มี 2 กลุ่มคือแบคทีเรียสีม่วงและแบคทีเรียสีเขียว แบคทีเรียสีเขียวพบในบริเวณที่มีความเข้มข้นของก๊าซไฮโดรเจนซัลไฟด์ สูง (4-8 mM) ในขณะที่แบคทีเรียสีม่วงพบในบริเวณที่มีก๊าซไฮโดรเจนซัลไฟด์ ปานกลาง ส่วนแบคทีเรียที่ไม่มีสีม่วงพบในบริเวณที่มีความเข้มข้นของก๊าซไฮโดรเจนซัลไฟด์ ต่ำ แบคทีเรียเหล่านี้จะทำงานร่วมกับแบคทีเรียที่รีดิวซ์กำมะถันในธรรมชาติ เจริญในสภาวะไร้ออกซิเจนเท่านั้น
sulfur reduction จุลินทรีย์ส่วนใหญ่ใช้ซัลเฟตเป็นแหล่งของกำมะถันสำหรับการเติบโต การรีดิวซ์กำมะถันแบ่งได้เป็น 2 แบบ คือการนำกำมะถันไปเป็นองค์ประกอบของสิ่งมีชีวิต เช่น -SH ในโปรตีน และการเปลี่ยนซัลเฟตไปอยู่ในรูปก๊าซไฮโดรเจนซัลไฟด์ ตัวอย่างเช่นแบคทีเรีย Desulfovibrio และ Desulfotomaculum
Mineralization เป็นการเปลี่ยนรูปกำมะถันในสารประกอบอินทรีย์ให้อยู่ในรูปอนินทรีย์ ปริมาณการเกิด Mineralization ของกำมะถันขึ้นกับอัตราส่วนระหว่างคาร์บอนกับกำมะถัน เมื่ออัตราส่วนนี้น้อยกว่า 200 จะปล่อยกำมะถันเข้าสู่ดินในรูปซัลเฟต แต่ถ้ามากกว่า 400 จะมีการนำซัลเฟตออกจากดินด้วยกระบวนการตรึง
Volatilization คือการระเหยของกำมะถัน สารประกอบอินทรีย์ของกำมะถันที่ระเหยได้รวมทั้งก๊าซที่มีกำมะถันเป็นองค์ประกอบ เกิดจากกิจกรรมของจุลินทรีย์ที่เติบโตในสภาวะไร้ออกซิเจน
ภาพแสดงการหมุนเวียนของวัฏจักรกำมะถัน
วัดสุวรรณภูมิ (จังหวัดสุพรรณบุรี)

| วัดสุวรรณภูมิ |
| --- | --- |

ชื่อสามัญ: วัดสุวรรณภูมิ, วัดกลาง, วัดใหญ่, วัดใหญ่สุวรรณภูมิ
ที่ตั้ง: ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสุวรรณภูมิ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี อยู่ตรงกันข้ามกับศาลากลางจังหวัด
วัดสุวรรณภูมิ ในอดีตมีชื่อว่า วัดกลาง ชาวบ้านเรียกว่า วัดใหญ่ หรือ วัดใหญ่สุวรรณภูมิ ปรากฏในเสภาเรื่อง ขุนช้างขุนแผน ตอนขุนช้างไปขอนางพิมกับแม่ของนางพิม โดยขุนช้างได้หลอกว่าขุนแผนเสียชีวิตแล้วในระหว่างศึกสงคราม นางพิมได้ยอมแต่งกันกับขุนช้างเพราะเกรงว่าทรัพย์สินต่าง ๆ จะถูกยึด แล้วให้รื้อหอขุนแผนนางพิมไปถวายที่วัดกลางแห่งนี้ ต่อมาได้รับการบูรณะใหม่ในสมัยรัชกาลที่ 3–4 แห่งกรุงรัตนโกสินทร์ ชาวบ้านจึงพากันเรียกว่า "วัดใหม่" ต่อมาเมื่อ พ.ศ. 2459 สมเด็จพระมหาสมณเจ้า กรมพระยาวชิรญาณวโรรส ทรงประทานนามวัดนี้ใหม่ว่า "วัดสุวรรณภูมิ" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2374 ได้รับพระราชทานวิสุงคามสีมาเมื่อ พ.ศ. 2523
อาคารเสนาสนะที่สำคัญ ได้แก่ วิหารศิลปะอยุธยา ทางวัดได้ทำพิพิธภัณฑ์สร้างเมื่อ พ.ศ. 2514 อาคารมี 2 ชั้น รวบรวมเครื่่องถ้วยชาม แจกัน นาฬิกา อาวุธ เชี่ยนหมาก ตลอดจนพระพุทธรูปสมัยต่าง แก้ว โดยเฉพาะบาตรสังคโลกสมัยสุโขทัยพุทธศตวรรษที่ 18–19 ซึ่งมีเพียงชิ้นเดียวในประเทศไทย และให้ชื่อว่า พิพิธภัณฑ์ปุ่น ปุณณสิริ หรือพิพิธภัณฑ์หลวงพ่อเปลื้อง และศาลาการเปรียญสร้างตั้งแต่ พ.ศ. 2491
วัดสุวรรณภูมิพุทธชยันตี

| วัดสุวรรณภูมิพุทธชยันตี |
| --- | --- |

ชื่อสามัญ: วัดสุวรรณภูมิพุทธชยันตี, วัดสุวรรณภูมิพุทธชยันตี 989
ที่ตั้ง: ตำบลศีรษะจรเข้น้อย อำเภอบางเสาธง จังหวัดสมุทรปราการ 10570
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสุวรรณภูมิพุทธชยันตี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะจรเข้น้อย อำเภอบางเสาธง จังหวัดสมุทรปราการ
วัดสุวรรณภูมิพุทธชยันตี ดำเนินการจัดสร้างโดยพระเทพโพธิวิเทศ (วีระยุทธ์ วีรยุทโธ) หัวหน้าพระธรรมทูตสายประเทศอินเดีย-เนปาล เจ้าอาวาสวัดไทยพุทธคยา รัฐพิหาร ประเทศอินเดีย เพื่อเป็นพุทธานุสรณ์สถานแห่งการฉลองพุทธชยันตี 2,600 ปี แห่งการตรัสรู้ของพระพุทธเจ้า และเพื่อถวายเป็นพระราชกุศลแด่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 70 ปี ขออนญาตให้สร้างวัดโดยนายเอนก จงเสถียร ได้รับอนุญาตตั้งวัดเมื่อวันที่ 8 มิถุนายน พ.ศ. 2560
เมื่อสร้างเสร็จสมบูรณ์แล้วจะประกอบด้วย สังเวชนียสถาน 4 ตำบล และพุทธสถานที่สำคัญอื่น ๆ เขตธรรมาวาสประกอบด้วย หอวิปัสสนา หอปริยัติ หอพระไตรปิฎก หอประชุม หอพักผู้ปฏิบัติธรรม หมู่กุฏิกรรมฐาน ฯลฯ เขตสังฆาวาส ประกอบด้วย หอพักพระธรรมทูตสงฆ์นานาชาติ หอฉันอาคันตุกภัตร-คมิกภัตร หอพักพระอาคันตุกะ และผู้ติดตาม อาคารรับรองพระมหาเถระ ฯลฯ มีพิธียยกยอดพระมหาเจดีย์พุทธคยา เมื่อ พ.ศ. 2561 พระมหาเจดีย์จะเป็นที่ประดิษฐานพระบรมสารีริกธาตุ เฉพาะยอดเจดีย์มีความสูง 71 เซนติเมตร แกะสลักจากหินทรายจากเมืองจูนนาห์ ประเทศอินเดีย โดยนายช่างชาวพาราณสี
วัดสุวรรณคูหาวารีวงศ์

| วัดสุวรรณคูหาวารีวงศ์ |
| --- | --- |


ชื่อสามัญ: วัดสุวรรณคูหาวารีวงศ์, วัดถ้ำโพงพาง
ที่ตั้ง: ตำบลหาดทรายรี อำเภอเมืองชุมพร จังหวัดชุมพร
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสุวรรณคูหาวารีวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหาดทรายรี อำเภอเมืองชุมพร จังหวัดชุมพร ด้านหน้าวัดติดกับทะเล ส่วนหลังวัดติดหน้าผา เป็นเขตพื้นที่ดูแลของอุทยานแห่งชาติหมู่เกาะชุมพร
วัดสุวรรณคูหาวารีวงศ์ หรือ วัดถ้ำโพงพาง ตั้งวัดเมื่อ พ.ศ. 2458 ได้รับพระราชทานวิสุงคามสีมาเมื่อ พ.ศ. 2460 แต่เดิมเป็นวัดร้าง จนเมื่อหลวงปู่บุญมา ปภากโร ได้ออกธุดงค์มาพบวัดแห่งนี้ พบว่าวัดมีลักษณะดี ด้านหน้าเป็นทะเล ด้านหลังเป็นภูเขา เหมาะแก่วิปัสสนากรรมฐาน มีถ้ำอยู่ 2 ถ้ำ จึงได้พัฒนาเป็นวัดถ้ำโพงพางจนเรื่อยมา
หลวงปู่บุญมา ปภากโร ท่านเป็นเกจิอาจารย์ ซึ่งเป็นที่รู้จักกันดีในจังหวัดชุมพรและจังหวัดใกล้เคียง ท่านเป็นพระนักปฏิบัติ ท่านได้เริ่มสร้างวัตถุงคล เมื่อ พ.ศ. 2532 จนได้รับความนิยมจากศิษยานุศิษย์ทั้งไทยและชาวต่างประเทศ เช่น เสือหล่อกวัก เหรียญเสมารุ่นแรก และรูปเหมือน ฯลฯ
วัดสุวรรณบำรุงราชวราราม

| วัดสุวรรณบำรุงราชวราราม |
| --- | --- |

ที่ตั้ง: ตำบลบึงทองหลาง อำเภอลำลูกกา จังหวัดปทุมธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสุวรรณบำรุงราชวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี เป็นสำนักปฏิบัติธรรมประจำจังหวัดปทุมธานี แห่งที่ 9 ได้รับรางวัล วัดพัฒนาตัวอย่าง จากสำนักพุทธศาสนาแห่งชาติ และเป็นวัดพัฒนาตัวอย่างที่มีผลงานดีเด่นปีพุทธศักราช 2560 พื้นที่ของวัดมีทั้งหมด 12 ไร่ 3 งาน 54 ตารางวา
วัดสุวรรณบำรุงราชวรารามตั้งวัดเมื่อวันที่ 25 มกราคม พ.ศ. 2450 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2526
อุโบสถเริ่มก่อสร้างเมื่อ ปี พ.ศ. 2500 ผูกพัทธสีมาฝังลูกนิมิต เมื่อปี  พ.ศ. 2528 ลักษณะเป็นโบสถ์ 2 ชั้น โดยปี พ.ศ. 2548 ได้ทำการเจาะประตูเข้าลอดอุโบสถ ทำพิธีเปิดลอดพระอุโบสถในวันวิสาขบูชา ในวันที่ 12 พฤษภาคม พ.ศ. 2549 ภายในมีจิตรกรรมฝาผนังสีน้ำมันบอกเล่าเรื่องราวพุทธประวัติของพระพุทธเจ้า ตั้งแต่ประสูติ ตรัสรู้ ปรินิพพาน ส่วนชั้นล่างมีบ่อเก็บน้ำฝนที่เก็บไว้ไม่ได้ใช้สอยเนื่องจากสมัยก่อนไม่มีทางลง เมื่อเจาะประตูลงไปได้จึงทำเป็นบ่อน้ำมนต์ศักดิ์สิทธิขนาดใหญ่ มีความจุ 10,000 ลิตร ต่อมาพระครูสุวรรณวรการได้นำน้ำพระพุทธมนต์มาจากวัดต่าง ๆ 108 วัด มารวมเป็นบ่อน้ำมนต์ที่ใหญ่ที่สุด ปัจจุบันมีประชาชนจำนวนมาก มาลอดโบสถ์และนำน้ำมนต์ไป
ภายในวัดมีหลวงพ่อทันใจ พระพุทธรูปปางสมาธิกลางแจ้งหน้าตักกว้าง 39 นิ้ว มีพระนอนปางปรินิพพานที่จำลองเท่าขนาดองค์จริงมาจากเมืองกุสินารา ประเทศอินเดีย เจดีย์บรรจุพระบรมสารีริกธาตุ ที่อัญเชิญมาจากสมเด็จพระสังฆราชศรีลังกา จากสมเด็จพระญาณสังวรพระสังฆราชไทยและจากกระทรวงวัฒนธรรม มีเทวรูปขนาดใหญ่ เช่น พระพิฆเนศวร พระราหู พระพรหม จตุคามรามเทพ มีพิพิธภัณฑ์วัดสุวรรณบำรุงราชวราราม ตั้งอยู่ภายในชั้นล่างของศาลาการเปรียญของวัด ภายในจัดแสดงของใช้พื้นบ้าน และเครื่องมือเครื่องใช้ทางการเกษตร โดยเฉพาะที่เกี่ยวข้องกับการทำนา อย่างไรก็ดีในปี พ.ศ. 2555 เกิดเพลิงไหม้ศาลาการเปรียญวอดทั้งหลัง ทำให้ข้าวของในพิพิธภัณฑ์ทั้งหมดเสียหาย วัดจึงจำเป็นต้องปิดพิพิธภัณฑ์
วัดสุวรรณจินดาราม

| วัดสุวรรณจินดาราม |
| --- | --- |

ชื่อสามัญ: วัดสุวรรณจินดาราม, วัดใหม่
ที่ตั้ง: ตำบลคูบางหลวง อำเภอลาดหลุมแก้ว จังหวัดปทุมธานี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดสุวรรณจินดาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 11 ไร่ 3 งาน 18 ตารางวา มีที่ธรณีสงฆ์จำนวน 1 แปลง เนื้อที่ 4 ไร่ 3 งาน 52 ตารางวา มีสะพานจากที่ตั้งวัดออกไปสู่ถนนสาธารณะ สร้างเมื่อประมาณ พ.ศ. 2503
วัดสุวรรณจินดารามเริ่มสร้างเมื่อ พ.ศ. 2489 โดยมีนายทองคำ เนินกร่าง เป็นผู้รายงานขอสร้างวัด พร้อมกับมีผู้ร่วมดำเนินการอีก 5 คน คือ นายเลื่อน โพธิ์เขียว นายปุ้ม ธัญญวิกัย นายอยู่ ใจมั่น นายโป๊ะ กล้าหาญ นายทรง ธัญญวิกัย โดยที่ดินสร้างวัด นายเทียบและนางจ่าง สมประสงค์ บริจาคเนื้อที่ 6 ไร่ ได้ซื้อเพิ่มเติมอีก 5 ไร่เศษ กระทรวงศึกษาธิการประกาศตั้งวัดเมื่อวันที่ 2 มีนาคม พ.ศ. 2490 ตั้งนามวัดว่า "วัดสุวรรณจินดาราม" เพื่อเป็นเกียรติแก่นายทองคำ เนินกร่าง ผู้เป็นหัวหน้าที่คิดริเริ่มสร้างวัด แรกเดิมชาวบ้านนิยมเรียกว่า วัดใหม่ ได้รับพระราชทานวิสุงคามสีมาเมื่อวันที่ 19 กุมภาพันธ์ พ.ศ. 2491 เขตวิสุงคามสีมากว้าง 40 เมตร ยาว 50 เมตร ทางวัดยังได้เปิดสอนพระปริยัติธรรมตั้งแต่ พ.ศ. 2515
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 23 เมตร สร้างเมื่อ พ.ศ. 2506 ภายในมีพระประธาน 2 องค์ หน้าตักกว้าง 1.02 เมตร เป็นพระพุทธรูปแบบสุโขทัย อีกองค์หนึ่งเป็นแบบเชียงแสน หน้าตักกว้าง 1.08 เมตร จอมพลสฤษดิ์ ธนะรัชต์และท่านผู้หญิงวิจิตรา ธนะรัชต์สร้างถวายไว้ กุฏิสงฆ์จำนวน 7 หลัง เป็นอาคารไม้และครึ่งตึกครึ่งไม้ หอสวดมนต์ ศาลาการเปรียญ และศาลาท่าน้ำ
วัดสุวรรณมาตร

| วัดสุวรรณมาตร |
| --- | --- |

ชื่อสามัญ: วัดสุวรรณมาตร, วัดคัดซ้อน
ที่ตั้ง: หมู่ที่ 3  ตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระครูสุวรรณธรรมวงศ์ (เสียง)
 สถานีย่อยพระพุทธศาสนา
วัดสุวรรณมาตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ ณ บ้านวังคู หมู่ที่ 3 ในตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 8 ไร่ 3 งาน 60 ตารางวา ปัจจุบันมีพระครูสุวรรณธรรมวงศ์ (เสียง) เจ้าคณะตำบลคลองอุดมชลจร	ดำรงตำแหน่งเจ้าอาวาส
วัดสุวรรณมาตร หรือเดิมเรียกว่า วัดคัดซ้อน จัดตั้งเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2445 เขตวิสุงคามสีมากว้าง 24 เมตร ยาว 30 เมตร ผู้บริจาคที่ดินสร้างวัด คือ นายธูป ทองธรรมรงค์ ได้รับพระราชทานวิสุงคามสีมาครั้งหลังเมื่อวันที่ 24 กุมภาพันธ์ พ.ศ. 2558 เป็นสถานที่ที่ประชาชน ชาวตำบลคลองอุดมชลธรและชุมชนใกล้เคียงใช้ประกอบพิธีกรรมทางศาสนาและกิจกรรมทางประเพณี
วุฒิสภาไทย ชุดที่ 10

วุฒิสภาไทย ชุดที่ 10 (18 มีนาคม พ.ศ. 2551 - 1 มีนาคม พ.ศ. 2557) เป็นสมาชิกชุดแรกที่มาจากการเลือกตั้งโดยตรงจากประชาชน ควบคู่กับการสรรหา จากการเลือกตั้งสมาชิกวุฒิสภาไทยเป็นการทั่วไป พ.ศ. 2551 การสรรหาสมาชิกวุฒิสภาไทย พ.ศ. 2551และการสรรหาสมาชิกวุฒิสภาไทย พ.ศ. 2554